Ministru kabineta rīkojuma projekta

**„Par valsts īpašuma objekta Mellužu prospektā 31, Jūrmalā, nodošanu privatizācijai” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 5.panta pirmā daļa, 6.panta pirmā, otrā un trešā daļa, likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmā, otrā, trešā, ceturtā un sestā daļa, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītā daļa, likuma „Par nekustamā īpašuma ierakstīšanu zemesgrāmatās” 36.panta otrā daļa; Administratīvā procesa likuma 51.pants un 56.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Valsts akciju sabiedrības „Privatizācijas aģentūra” (turpmāk – Privatizācijas aģentūra) Privatizācijas ierosinājumu reģistrā 2006.gada 27.jūnijā reģistrēts sabiedrības ar ierobežotu atbildību “E Daugava”, reģistrācijas Nr.40003600332, privatizācijas ierosinājums (reģistrēts ar Nr.1.141) un 2006.gada 31.augustā reģistrēts Jūrmalas pilsētas Brīvprātīgo ugunsdzēsēju biedrības, reģistrācijas Nr.40008066049, privatizācijas ierosinājums (reģistrēts ar Nr.1.646) par īpašuma objekta Mellužu prospektā 31, Jūrmalā, privatizāciju.Saskaņā ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi”, Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas šā rīkojuma pielikumā minēto objektu atzīšanai par bezīpašnieka vai bezmantinieka mantu. Šī rīkojuma pielikumā kā īpašuma objekts Nr.30, kas atzīstams par bezīpašnieka vai bezmantinieka mantu, ir iekļauts īpašuma objekts Jūrmalā, Mellužu prospektā 31 (zemes vienības kadastra apzīmējums/numurs 1300 014 2010). Nekustamais īpašums (kadastra numurs 1300 014 2010) Mellužu prospektā 31, Jūrmalā, kas sastāv no zemesgabala (zemes vienības kadastra apzīmējums 1300 014 2010) 0,0916 ha platībā un būves – ugunsdzēsēju depo (būves kadastra apzīmējums 1300 014 2010 001) (turpmāk – Īpašums), 2005.gada 3.augustā ierakstīts zemesgrāmatā uz Latvijas valsts vārda Finanšu ministrijas personā. Uz Īpašuma sastāvā esošā zemesgabala atrodas divas būves – garāža (būves kadastra apzīmējums 1300 014 2010 002) un saimniecības ēka (būves kadastra apzīmējums 1300 014 2010 003), kas nav ierakstītas zemesgrāmatā.Ar Rīgas pilsētas Vidzemes priekšpilsētas tiesas 2014.gada 26.februāra spriedumu civillietā Nr.C30738710 (spriedums stājies likumīgā spēkā 2014.gada 15.aprīlī) divas būves – garāža (būves kadastra apzīmējums 1300 014 2010 002) un saimniecības ēka (būves kadastra apzīmējums 1300 014 2010 003), kas atrodas uz zemesgabala (zemes vienības kadastra apzīmējums 1300 014 2010) Mellužu prospektā 31, Jūrmalā, ir atzītas par bezīpašnieka lietu, kas piekritīga valstij.Saskaņā ar Ministru kabineta 2013.gada 26.novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – Noteikumi Nr.1354) 10.punktu Valsts ieņēmumu dienests pēc šo noteikumu 2.punktā noteikto dokumentu saņemšanas piecu darbdienu laikā pieņem un uzskaita valstij piekritīgo mantu, sastādot valstij piekritīgās mantas pieņemšanas un nodošanas aktu divos eksemplāros. Vienu eksemplāru glabā Valsts ieņēmumu dienestā, otru – iestādē, kas nodevusi valstij piekritīgo mantu.Atbilstoši Noteikumu Nr.1354 32.9.apakšpunktam Valsts ieņēmumu dienests valstij piekritīgo nekustamo īpašumu, par kuru Pabeigšanas likuma 5.pantā noteiktajā kārtībā ir iesniegts privatizācijas ierosinājums un Ministru kabinets nav pieņēmis lēmumu par nekustamā īpašuma nodošanu privatizācijai vai atteikumu nodot privatizācijai, – nodod bez maksas Privatizācijas aģentūras valdījumā.Valsts ieņēmumu dienesta Nodokļu parādu piedziņas pārvalde ar 2014.gada 23.decembra vēstuli Nr.4.2.3.1-6/128414 ir informējusi, ka par bezīpašnieka mantu, kas piekritīga valstij, atzītais nekustamais īpašums – būves (būvju kadastra apzīmējumi 1300 014 2010 002 un 1300 014 2010 003), kas atrodas uz zemesgabala (zemes vienības kadastra apzīmējums 1300 014 2010) Mellužu prospektā 31, Jūrmalā, – ir ņemts valsts uzskaitē 2014.gada 29.augustā ar Valstij piekritīgās mantas pieņemšanas un nodošanas aktu Nr.012874. Valsts ieņēmumu dienesta Nodokļu parādu piedziņas pārvalde ar 2016.gada 12.maija Valstij piekritīgā nekustamā īpašuma nodošanas un pieņemšanas aktu Nr.000276 nekustamo īpašumu - būves (būvju kadastra apzīmējumi 1300 014 2010 002 un 1300 014 2010 003), kas atrodas uz zemesgabala (zemes vienības kadastra apzīmējums 1300 014 2010 ) Mellužu prospektā 31, Jūrmalā, ir nodevusi Privatizācijas aģentūras valdījumā.Privatizācijai nododams Īpašums, kā arī divas būves (būvju kadastra apzīmējumi 1300 014 2010 002 un 1300 014 2010 003), kas atrodas uz Īpašuma sastāvā esošā zemesgabala (zemes vienības kadastra apzīmējums 1300 014 2010), kā arī nekustamā īpašuma sastāvā zemesgrāmatā nereģistrētas inženierbūves – betona plākšņu celiņš, koka žogs un piebraucamais ceļš.**Valsts īpašuma objekts Mellužu prospektā 31, Jūrmalā** **1.1.Valsts īpašuma objekta sastāvs:** 1.1.1. Nekustamais īpašums (kadastra numurs 1300 014 2010) Mellužu prospektā 31, Jūrmalā, kas sastāv no zemes vienības (zemes vienības kadastra apzīmējums 1300 014 2010) 0,0916 ha platībā un būves – ugunsdzēsēju depo (būves kadastra apzīmējums 1300 014 2010 001), ar kopējo platību 226,5 m2;1.1.2. būve Mellužu prospektā 31, Jūrmalā – garāža (būves kadastra apzīmējums 1300 014 2010 002), ar kopējo platību 32,7 m2;1.1.3. būve Mellužu prospektā 31, Jūrmalā – saimniecības ēka (būves kadastra apzīmējums 1300 014 2010 003) ar kopējo platību 56,1 m2; (turpmāk viss kopā – Objekts).**1.2. Īpašuma tiesības:**1.2.1. Nekustamais īpašums (kadastra numurs 1300 014 2010) Mellužu prospektā 31, Jūrmalā, 2005.gada 3.augustā ierakstīts zemesgrāmatā uz Latvijas valsts vārda Finanšu ministrijas personā;1.2.2. būves Mellužu prospektā 31, Jūrmalā – garāža (būves kadastra apzīmējums 1300 014 2010 002) un saimniecības ēka (būves kadastra apzīmējums 1300 014 2010 003, – zemesgrāmatā nav ierakstītas.Saskaņā ar Privatizācijas likuma 8.panta pirmās 3.punktu Privatizācijas aģentūras funkcija ir sagatavot valsts īpašuma objektus privatizācijai. Līdz ar to būves Mellužu prospektā 31, Jūrmalā – garāža (būves kadastra apzīmējums 1300 014 2010 002) un saimniecības ēka (būves kadastra apzīmējums 1300 014 2010 003, ierakstāmas zemesgrāmatā uz Latvijas valsts vārda Privatizācijas aģentūras personā nekustamā īpašuma (kadastra numurs 1300 014 2010) Mellužu prospektā 31, Jūrmalā, sastāvā.**1.3. Privatizācijas ierosinājums:**Privatizācijas aģentūras Privatizācijas ierosinājumu reģistrā 2006.gada 27.jūnijā reģistrēts sabiedrības ar ierobežotu atbildību “E Daugava”, reģistrācijas Nr.40003600332, privatizācijas ierosinājums (reģistrēts ar Nr.1.141) un 2006.gada 31.augustā reģistrēts Jūrmalas pilsētas Brīvprātīgo ugunsdzēsēju biedrības, reģistrācijas Nr.40008066049, privatizācijas ierosinājums (reģistrēts ar Nr.1.646) par īpašuma objekta Mellužu prospektā 31, Jūrmalā, privatizāciju.**1.4. Valdītājs:**Nekustamā īpašuma (kadastra numurs 1300 014 2010) Mellužu prospektā 31, Jūrmalā, valdītājs ir Finanšu ministrija.Būves (būvju kadastra apzīmējumi 1300 014 2010 002 un 1300 014 2010 003), kas atrodas uz zemesgabala (zemes vienības kadastra apzīmējums 1300 014 2010) Mellužu prospektā 31, Jūrmalā, ir ņemtas valsts uzskaitē 2014.gada 29.augustā ar Valstij piekritīgās mantas pieņemšanas un nodošanas aktu Nr.012874 un ar 2016.gada 12.maija Valstij piekritīgā nekustamā īpašuma nodošanas un pieņemšanas aktu Nr.000276 nodotas Privatizācijas aģentūras valdījumā.**1.5. Noma:**Objekts nav iznomāts.**1.6. Pirmpirkuma tiesības:**Objektam nav pirmpirkuma tiesīgās personas.**1.7. Apgrūtinājumi**Nekustamā īpašuma valsts kadastra informācijas sistēmā zemes vienībai (zemes vienības kadastra apzīmējums 1300 014 2010) reģistrēti šādi apgrūtinājumi:* arhitektūras un pilsētbūvniecības pieminekļa teritorija un objekti 916 m2 platībā;
* ekspluatācijas aizsargjoslas teritorija gar ielu vai ceļu – sarkanā līnija 66 m2 platībā.

Atbilstoši Aizsargjoslu likuma 1.panta 13.punktam sarkanā līnija ir līnija, kas norobežo ielas vai piebrauktuves (arī inženierkomunikāciju koridoru) izbūvei nepieciešamo teritoriju, kurā nekustamā īpašuma lietošanas tiesības aprobežotas saskaņā ar normatīvajiem aktiem, no apbūvējamās vai citādā veidā izmantojamās teritorijas un ko pilsētās un ciemos nosaka vietējā pašvaldība normatīvajos aktos noteiktajā kārtībā. Ņemot vērā minēto, Objekta ieguvējam būs pienākums atturēties no teritorijas daļas, kas atrodas sarkanajās līnijās, apbūves tā iemesla dēļ, ka teritorija paredzēta konkrētu objektu būvniecībai sabiedrības interesēs. Ministru kabineta rīkojuma projekts paredz nodot Objektu privatizācijai, kā arī ierakstīt to zemesgrāmatā uz Latvijas valsts vārda Privatizācijas aģentūras personā. |
| 3. | Projekta izstrādē iesaistītās institūcijas | Privatizācijas aģentūra un Finanšu ministrija. |
| 4. | Cita informācija | Saskaņā ar Privatizācijas pabeigšanas likuma 6.panta otro daļu Ministru kabinets likuma “Par valsts un pašvaldību īpašuma objektu privatizāciju” 12. panta ceturtajā daļā minēto lēmumu par valsts īpašuma objekta nodošanu privatizācijai vai pamatotu atteikumu par privatizācijas ierosinājuma noraidīšanu pieņem četru mēnešu laikā no privatizācijas ierosinājuma saņemšanas dienas. Minētā likuma pārejas noteikumu 14.2 punktā ir noteikts, ka ja laikā līdz šā likuma 6.panta otrajā daļā un pārejas noteikumu 12., 14. vai 14.1 punktā noteiktajam termiņam ir ierosināta un nav pabeigta tiesvedība lietā par īpašuma atzīšanu par bezīpašnieka vai bezmantinieka mantu, Ministru kabinets šā likuma 6.panta otrajā daļā minēto lēmumu par nodošanu privatizācijai vai pamatotu atteikumu nodot privatizācijai pieņem četru mēnešu laikā no dienas, kad likumīgā spēkā stājies tiesas nolēmums vai notariāls akts. Rīgas pilsētas Vidzemes priekšpilsētas tiesas 2014.gada 26.februāra spriedums civillietā Nr.C30738710, ar kuru būves (būvju kadastra apzīmējumi 1300 014 2010 002 un 1300 014 2010 003) ir atzītas par bezīpašnieka lietu, kas piekritīga valstij, stājās likumīgā spēkā 2014.gada 15.aprīlī. Privatizācijas pabeigšanas likuma 6.panta otrajā daļā noteiktais termiņš netika ievērots objektīvu iemeslu dēļ, t.i. Valsts ieņēmumu dienesta Nodokļu parādu piedziņas pārvalde ar 2014.gada 23.decembra vēstuli Nr.4.2.3.1-6/128414 informēja par minēto būvju ņemšanu valsts uzskaitē, kā arī bija nepieciešams laiks nepieciešamo dokumentu iegūšanai tiesību aktu projekta sagatavošanai. Tai pašā laikā, minētais fakts neietekmē lēmuma par valsts īpašuma objekta nodošanu privatizācijai pieņemšanu.Uz zemes vienības (zemes vienības kadastra apzīmējums 1300 014 2010) atrodas arī trīs inženierbūves (betona plākšņu celiņš, koka žogs un piebraucamais ceļš), kuras nav reģistrētas Nekustamā īpašuma valsts kadastra informācijas sistēmā.Saskaņā ar Rīgas rajona tiesas Zemesgrāmatu nodaļas 2016.gada 7.jūnija vēstulē Nr.1-5/3024 sniegto informāciju minētās inženierbūves nekustamā īpašuma sastāvā nav ierakstītas, kā arī nekustamā īpašuma lietas materiālos nav ziņu un dokumentu par minētajām inženierbūvēm. Saskaņā ar Jūrmalas pilsētas domes 2016.gada 20.maija vēstulē Nr.1.1-25/2560 sniegto informāciju domes Pilsētplānošanas nodaļas arhīvā glabājas 1990.gada 13.decembrī ar reģistra Nr.276 apstiprināts darba projekts „Mellužu depo kapitālais remonts Jūrmalā, Mellužu prospektā Nr.31”, pasūtītājs: Jūrmalas pilsētas brīvprātīgo ugunsdzēsēju biedrība. Būvprojekts paredzēja piebrauktuves asfaltēšanu un esošo gājēju celiņu papildināšanu no saliekamām trotuāru plātnītēm.Ņemot vērā minēto, pēc zemes vienības pārņemšanas Privatizācijas aģentūras valdījumā, nepieciešams veikt darbības minēto būvju tiesiskā statusa sakārtošanai.Privatizācijas aģentūra segs izdevumus, kas radīsies, pārņemot valdījumā Ministru kabineta rīkojuma projekta 1.1.apakšpunktā minēto nekustamo īpašumu un ierakstot zemesgrāmatā Ministru kabineta rīkojuma projekta 1.1.apakšpunktā minēto nekustamo īpašumu un 1.2.apakšpunktā minētās būves uz Latvijas valsts vārda Privatizācijas aģentūras personā. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Privatizācijas likuma 12.panta pirmo, ceturto un sesto daļu un Pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Privatizācijas aģentūra un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |  |  |
| --- | --- | --- |
| **Iesniedzējs:****Ministru prezidenta biedrs,****ekonomikas ministrs****Vīza:****valsts sekretārs** | **A.Ašeradens****J.Stinka** |  |

11.08.16. 15:36

1740

Zelča 67013163,

Inese.Zelca@em.gov.lv

Šķestere 67021419,

Eva.Skestere@pa.gov.lv